AC PUMP - 11/15 BMW 1 Series 2.0 N47D20U1 (N47D20C) Air Con Compressor - 5202251
BMW 1 Series Air Conditioning Pump Compressor
Removed from a 2012 ( 1 Series 2011 To 2015 range) BMW 1 Series 118d SE 2.0 Diesel 5 Door Hatchback, Engine Code N47D20U1 (N47D20C) Majubadag – Volksfees om te onthou | Die Vryburger
Die mis oor Majubaberg het nog skaars opgeklaar, toe sowat 50 leerlinge van VCO Gromar, die oggend van 28 Februarie, die bergtop inneem. Gewapen met swepe, Vierkleure en blikkieskos was almal gereed om die hele naweek deel te neem aan die jaarlikse Majubafees, ter herdenking van die Slag van Majuba, wat op 27 Februarie 1881 plaasgevind het.
Die Slag van Majuba was die laaste van vier militêre botsings tussen Groot-Brittanje en die Boere van Transvaal, gedurende die Eerste Vryheidsoorlog. Die klinkende oorwinning – en vernederende neerlaag vir die Britte – wat die Boere behaal het, het die Britte gedwing om Transvaal weer sy vryheid te gee, nadat dit op 12 April 1877 geannekseer is. Die Boere is aangevoer deur Kommandant-generaal Piet Joubert en die Britte deur die beroemde Generaal George Pomeroy Colley. Colley sneuwel dan ook tydens hierdie veldslag.
Die naweek is deurgebring met lekker kamp-aktiwiteite, boeresport en skyfskiet. Ou vriende is opgesoek en daar is heerlik om die kampvure gekuier. Saterdag se kanon demonstrasie tydens die vlagsaluut en perdeparade was iets spesiaal. Die skynaanval en geskiedenis vertelling is deur ieder en elk met oorgawe gevolg.
Mnr. Bennie van Zyl, van TLU-SA, se bemoedigende feesrede was ‘n inspirasie vir almal. ‘n Groot hoogtepunt, was Saterdagaand se Cantus waarby verskeie skole en universiteite betrokke was.
Die sowat 75 feesgangers vanuit die Loskopvallei, het deel uitgemaak van om en by 2500 Boere-Afrikaners wat hierdie jaar die Majubafees bygewoon het.
One thought on “Majubadag – Volksfees om te onthou”
DuP du Plessis March 4, 2014 at 5:08 pm
Ek was self die afgelope naweek op Majuba en dit was wonderlik om die honderde pragtige kinders van ons volk daar te sien en met hulle te kon gesels. Ek was veral beïndruk deur die groot aantal CVO skole wat hul leerlinge jaarliks vir hierdie geskiedkundige geleentheid na Majuba toe aanry en ons kan net ons Vader in die hemel bedank dat Hy Sy hand voordurend oor daardie talle busse met hul kosbare vragte gehou het.
Iets wat my egter bekommer is die feit wat ook baie duidelik in bg. berig uitkom, nl. dat groot klem op die geskiedenis gelê word en dat die plesier van die Kantus vir die meeste kinders en jongmense die hoogtepunt van die naweek uitmaak. Ek wonder egter hoeveel van daardie kinders enigsins gedurende die naweek bewus gemaak was daarvan dat daardie merkwaardige oorwinning van ons oupas 133 jaar gelede, nie plaasgevind het oor ons Boerevoorouers sulke goeie soldate was nie, maar dat daardie oorwinning deur ons Vader in die hemel daar aan ons volk gegee was as ‘n bevestiging van Sy Verbond wat Hy na 16 Desember 1838 met hierdie klein volkie gesluit het. Ek wonder of enige volwassene die moeite gedoen het om sy eie kinders, of die kinbders wat vir die naweek aan hom toevertrou was, in te lig oor die Gouvernements Kennisgeving No. 267 van 31 Mei 1882, wat voor die hoofingang en die voorportaal van die HS van Blerk Saal en op die kennisgewingbord in die Jeugherberg aangebring was. Ek wonder of daardie volwassenes besef dat hulle een van die beste en gulde geleenthede verby laat gaan het om die onreg wat deur ons volk teenoor ons Vader gepleeg word, reg te stel.
Graag wil ek vermeld dat daar op Donderdag 27 Februarie wel 11 volksgenote daar op Majuba was, met die uitsluitlike doel om daar voor ons Vader te verootmoedig en die eer vir ons voorsate se oorwinning daar op ‘n gewyde wyse, in gebed aan Hom te bewys. My opregte dank gaan aan diegene wat ook op daardie dag iewers in hul binnekamer die dag aan Hom opgedra het.
Graag wil ek nou ‘n versoek aan die Majuba Boerevolktrust rig, om nou al te beplan om ‘n verootmoedigings-geleentheid in die programme vir die volgende drie jaar in te bou, aangesien 27 Februarie dan sal saamval met die dae waarop die Majuba-naweek DV aangebied sal word. Boere, ons is die erkenning vir Sy groot dade aan ons volk bewys, aan ons Vader verskuldig.